**REPUBLIKA HRVATSKA Broj RKP-a: 3453**

**ŽUPANIJSKI SUD U RIJECI**

**Žrtava fašizma 7, 51000 Rijeka OIB: 22883124500**

**Razina: 11**

**Razdjel: 109 Ministarstvo pravosuđa i uprave**

**Glava: 65 Županijski sud u Rijeci**

**Šifra djelatnosti prema NKD-u 2007.: 8423 Sudske i pravosudne djelatnosti**

**Aktivnost: 6380003**

U Rijeci, 31. prosinca 2022.

OBRAZLOŽENJE POSEBNOG DIJELA FINANCIJSKOG PLANA

 Sukladno čl. 36 Zakona o proračunu ( Narodne novine br. 144/21) proračunski i izvanproračunski korisnici dužni su uz prijedlog financijskog plana izraditi dostaviti obrazloženje posebnog dijela financijskog plana, kojeg dostavljamo u nastavku.

**Financijsko razdoblje 2023.-2025.**

**Plaće i doprinosi:**

Ukupni predviđeni utrošak plaća i doprinosa dužnosnika, službenika i namještenika za 2023. proračunsku godinu iznosit će 2.531.165,00 €. Obračun je napravljen za 34 dužnosnika i 49 službenika i namještenika, u obračun su uključene plaće za dva suca građanskog odjela (natječaj u tijeku), dva suca kaznenog odjela su umirovljeni tijekom 2022. godine, ali su uračunate plaće za nova dva suca koji bi trebali doći na ta dva upražnjena mjesta. Namještenik (1) po sili zakona odlazi u mirovinu te je planirano tražiti odobrenje službeničkog mjesta (umjesto namještenika) te je planiran koeficijent službeničkog mjesta (znači uvećano samo za tu razliku), planirano za jedno službeničko mjesto zatražiti veći koeficijent (1,60 - stečena visoka stručna sprema pa je zatražena samo razlika za uvećanje koeficijenta).

Ukupni predviđeni utrošak plaća i doprinosa dužnosnika, službenika i namještenika za 2024. proračunsku godinu iznosit će 2.543.865,00 €. Za obračun su uzeti isti parametri kao i za 2023. godinu samo što je uvećan iznos za godinu staža za svakog zaposlenika.

Ukupni predviđeni utrošak plaća i doprinosa dužnosnika, službenika i namještenika za 2025. proračunsku godinu iznosit će 2.556.586,00 €. Za obračun su uzeti isti parametri kao i za 2023. i 2024. godinu samo što je uvećan iznos za godinu staža za svakog zaposlenika.

Ostali rashodi za zaposlene, prava ostvarena temeljem Kolektivnog ugovora:

Planirani iznos od 39.153,00 € odnosi se na sljedeće stavke: Isplata božićnice i regresa za 49 službenika i namještenika (49x199,08 € = 9.754,92 €), otpremnine za 3 službenika (1 najavljen, a 2 moguća odlaska u mirovinu: 3x2.062,19 € = 6.186,57 €), 13 službenika za jubilarnu (5 g, 10 g, 15 g, 25 g, = 17.668,67 €9), pomoći za bolovanje za 4 službenika, posmrtna pomoć 3 službenika (7x484,69 €= 3.392,83 €), dar za djecu za 27 djece (27x79,63 €=2.150,01 €).

Naknade za prijevoz za rad na terenu i odvojeni život:

U planirani iznos od 31.190,00 € uključene cijene pokaznih karata javnog prijevoza na području grada Rijeke i okolice, uključeno povećanje cijena i odredbe novog Kolektivnog ugovora za državne službenike i namještenike na bazi 42 službenika i namještenika i 10 sudaca.

**Materijalni rashodi:**

Prijedlog plana proračuna za 2023-2025.g. napravljen je sukladno Uputi Ministarstva pravosuđa i uprave ( odnosno preporuka je pridržavati se već usvojenih projekcija za 2023. i 2024.g.).

 Stručno usavršavanje sudaca i službenika- osigurana sredstva u iznosu od 13.272,00 € zbog potrebe trajnog usavršavanja i usvajanja novih znanja, a s ciljem stjecanja i razvijanja novih znanja, vještina i sposobnosti usmjerenih podizanju razine njihove samostalnosti, stručne osposobljenosti i djelotvornosti, a potrebnih za pravilno i
djelotvorno obavljanje poslova njihova radnog mjesta.

Uredski materijal i ostali materijalni rashodi- sredstava u iznosu od 29.199,00 € osigurana za stručnu literaturu i uredski potrošni materijal.

Potrebno je osigurati dodatna sredstva za materijalne rashode jer je sud dobio na korištenje dva nova poslovna prostora (cca 500 m2) za koje će morati plaćati sve režijske troškove (ugovori i primopredajni zapisnik potpisani 19.09.2022. - kada se radio prijedlog plana za 2023.-2025. u mjesecu svibnju 2022. godine sredstva za tu namjenu nisu bila planirana pa je potrebno osigurati dodatna sredstva - slobodna procjena 33.180,71 €).

Intelektualne usluge- usluge odvjetnika i pravnog savjetovanja, usluge vještačenja, usluge agencija student servisa, prijevoda i ostalih intelektualnih usluga s obzirom na zadani limit nismo planirali prema realnim troškovima te nam odobrena sredstva u iznosu od 260.137,00 € neće biti dostatna. Procjenjuje se kako će za svaku planiranu godine u razdoblju od 2023.-2025. na navedenoj poziciji biti utrošeno ukupno oko 330.000,00 €.

 Zdravstvene i veterinarske usluge; sukladno čl. 55. st.1. Kolektivnog ugovora za državne službenike i namještenike, službenici i namještenici imaju svake tri godine odnosno svake 2 godine (ovisno o dobi službenika i namještenika) pravo na sistematski pregled. Obzirom na navedeno moraju se planirati sredstva za razdoblje 2023.-2025. za isto. Plan je napravljen sukladno trenutačno broju zaposlenih te shodno novom sklopljenom Kolektivnom ugovoru i povećanom iznosu od 159.27 € po zaposleniku pa je planiran iznos od 3.982,00 €.

Kamate za primljene kredite i zajmove ( financijski leasing) planirano u iznosu od 929,00 € - za otplatu putem financijskog leasinga za dva vozila.

**Tekuće održavanje:**

Sredstva u iznosu od 13.272,00 € za 2023. g. potrebna za radove za prenamjenu prostora u prostor arhive, promjena parketa ,dvorana II.kat (stari parketi dotrajali-stari cca 100 g.); za 2023.g. zamjena parketa u sobama na II.katu zgrade suda; sud je dobio na korištenje dva nova poslovna prostora (cca 500 m2) - trebat će osigurati dodatna sredstva za uređenje tih prostora cca 26.544,57 €.

Sredstva u iznosu od 106.179,00 € za 2024.g. planirana su za zamjena parketa u sobama na III.katu zgrade suda te za dodatno uređenje zgrade suda odnosno za prenamjenu postojećih prostorija, a što iziskuje značajna sredstva.

Sredstva u iznosu od 46.453,00 € za 2025.g. planirana su za zamjena parketa u sobama na I.katu zgrade suda i za drugu obnovu zgrade ovisno o tadašnjoj potrebi.

**Kapitalno održavanje:**

Planirana zamjena prozora na zgradi suda (sjeverno pročelje) - sklopljen dogovor s Ministarstvom pravosuđa i uprave - pripreme u tijeku – planiran iznos od 199.084,22 € za 2023. godinu odnosno za prvu fazu radova.

Planirana zamjena prozora na zgradi suda (južno pročelje) - sklopljen dogovor s Ministarstvom pravosuđa i uprave - pripreme u tijeku – planiran iznos od 99.542,11 € za 2024. godinu odnosno druga faza radova.

**Nabava opreme:**

Planirano za prijevozna sredstva u cestovnom prometu u iznosu od 7.963,00 € - za otplatu putem financijskog leasinga za dva vozila za razdoblje od 2023.-2025.

Planirana sredstva za uredski namještaj i komunikaciju opremu u iznosu od 5.309,00 € za potrebe sudnica i raspravnih dvorana odnosno za zamjenu dotrajalog uredskog namještaja i opreme za razdoblje od 2023.-2025.

**Vlastiti prihodi:**

U skladu sa čl. 54 Zakona o proračunu vlastiti prihodi ostvaruju se od usluga kopiranja sudskih akata pa je planiran iznos od 663,00 € za 2023., a za 2024. i 2025. Planiran iznos od 531,00 €.